# REPUBLIKA E SHQIPËRISË



# BASHKIA LIBRAZHD

# Drejtoria e Burimeve Njerëzore

Date 28.05.2025

**Nr.3802 .Prot**

**Njoftim për vëndë të lirë pune**

1. **Specialist Logoped me kohë të plotë për programin “ Tungjatjeta Jetë “.**

**Qëllimi i Vendit të Punës:**

Logopedi do të jetë përgjegjës për ofrimin e shërbimit të logopedisë për fëmijët me aftësi të kufizuara, të punojë me kolegët, në pajtim me legjislacionin vendor në mbrojtjen e fëmijëve dhe politikat e procedurat e organizatës, në krijimin e një mjedisi ku do të ndihmohen fëmijët të cilët vizitojnë qendrën e kujdesit ditor, që të jenë në gjendje për t’i zhvilluar shkathtësitë për jetesë të pavarur dhe për të ndërvepruar në mjedise shoqërore.Si pjestar i ekipit lëvizës ai do të kontribuojë në fushën e tij të përgjegjësisë për hartimin dhe ndjekjen e planit individual të fëmijës me aftësi të kufizuar dhe do të japë kontributin e tij në zhvillimin dhe promovimin e shërbimit të këtijë ekipi.

1. **Detyrat dhe përgjegjësitë**

* Të identifikojë vështirësitë dhe çrregullimet e të folurit dhe komunikimit
* Të vlerësojë shkakun dhe natyrën e problemit, për shembull, problemet e lindura (të tilla si qiellza e çarë) ose çrregullimet e fituara pas një goditje ose lëndimi
* Të krijojë dhe të jepë një program të përshtatshëm trajtimi, duke punuar në baza një-në-një ose në grupe,
* Të tregoj fleksibilitet në përshtatjen e parimeve të terapisë së sjelljes dhe sjelljes verbale me teknikat logopedike;
* Të bëj vlerësimin e fëmijëve përmes instrumenteve adekuate;
* Të përpiloj planet individuale në fushën e komunikimit receptiv dhe ekspresiv;
* Të mbaj konsulta të rregullta me prindërit për nevojat e fëmijëve të tyre sa i përket fushës së komunikimit;
* Të mbaj seanca individuale me rastet kur identifikohet nevoja për ndërhyrje të logopedit;
* Të bashkëpunoj me të gjithë akterët e përfshirë në Planin Individual të Punës;
* Të mbaj shënime sistematike për progresin e fëmijës;
* Të përpiloj raporte të progresit të fëmijës në fushën e komunikimit;
* Të kujdeset për mirëmbajtjen e mjeteve pedagogjike;
* Të ketë gatishmëri për të reaguar shpejtë në situata emergjente;
* Ndihmon në zhvillimin dhe zbatimin e programeve individuale për të vlerësuar nevojat me theks të veçantë për shërbime logopedike, si dhe progresin e fëmijëve;
* Ndërton marrëdhënie konstruktive me fëmijët, ndërvepron me ta dhe sipas nevojave individuale vendos pritje sfiduese, por të realizueshme;

**Kualifikimet dhe Cilësitë e Punonjësit:**

* Diplomë e nivelit master shkencor në Logopedi.
* Të paktën 3 vite përvojë në profesion ( prioritet, përvojë, në punën me fëmijët me aftësi të kufizuar).
* Gëzon integritet individual dhe profesional si dhe pjekuri emocionale.
* Aftësi të mira planifikuese,organizative, negociuese për zgjidhjen e konflikteve.
* Aftësi të mira personale, i aftë të punojë me grupe të ndryshme njerëzish në mënyrë profesionale dhe etike.
* Ka respekt për të drejtat themelore, dinjitetin e fëmijës dhe familjes
* Ka pasion për punën dhe ndihmën ndaj njeriut
* Njohuri të mira për të drejtat e fëmijës dhe çështje të mbrojtjes së fëmijës
* Gjuha angleze (e preferuar)
* Patentë të klasit B dhe të jetë i gatshëm të ngasë makinën (e preferuar).

**Kushtet e Punës:**

***Vendi dhe koha e punës.***

Punonjësi do të punojë në zonën e Librazhdit. Në përputhje me Kodin e Punës, java e tij e punës është 40 orë, nga dita e hënë në të premte.

70% e kohës së punës do të jenë në terren dhe 30% në zyrë dhe në aktivitete të tjera në funksion të përmbushjes së detyrës.

***Vështirësitë/karakteristikat e pazakonta të vendit të punës.***

Ky vend pune kërkon nga punonjësi që të jetë në gjendje të mirë fizike për të udhëtuar mbi 70 % të kohës së punës dhe në terrene të vështira (fshatra /zona rurale).

***Sfidat e pozicionit të punës.***

Punonjësi në këtë pozicion pune do të punojë me fëmijë dhe familje që paraqesin vështirësi/sfida të ndryshme ndaj është e nevojshme të dijë të krijojë marrëdhënie pozitive profesionale me të gjithë përdoruesit/përfituesit e shërbimit të të gjitha moshave, të jetë personalitet i duruar e i kujdesshëm, si dhe të dijë të aplikojë aftësitë e tij në zgjidhjen e problemeve dhe situatave të paparashikuara.

***Kontaktet dhe ndërveprimi.***

Punonjësi në këtë pozicion pune, në përmbushje të detyrës së tij do të jetë në kontakt/ndërveprim të përditshëm me fëmijët/familjarët e fëmijës, kolegët e ekipit lëvizës si dhe do të jetë në kontakt të përjavshëm me Bashkinë e Librazhdit dhe Ëorld Vision.

70% e kohës së punës do të jenë në terren dhe 30% në zyrë dhe aktivitete të tjera në funksion të përmbushjes së detyrës.

***Niveli i përgjegjësisë financiare.***

Në këtë pozicion pune, punonjësi ka rol konsultues dhe raporton për nevojën e blerjeve dhe shpenzimeve të ndryshme në dobi të fëmijëve dhe familjeve tek personi përgjegjës (koordinatori) në Ëorld Vision. Punonjësi mund të kryejë shpenzime vetëm nëse ka autorizimin e koordinatorit të Ëorld Vision.

**Dokumentacioni, mënyra dhe afati i dorëzimit:**

Kandidati duhet të dergojë me postë ose dorazi në Zyrën e Protokollit të Bashkisë Librazhd dokumentat e poshtëshënuara :

* Letër motivimi për aplikim në vëndin vakant;
* CV;
* Një numër kontakti dhe adresën e plotë të vendbanimit;
* Fotokopjen e diplomës. Nëse aplikanti disponon një diplomë të një Universiteti të huaj, atëhere ai duhet ta ketë atë të njëhsuar pranë Ministrisë përgjegjëse për Arsimin;
* Fotokopjen e listës së notave. Nëse ka një diplomë dhe një listë notash të ndryshme me vlerësimin e njohur në shtetin Shqiptar,atëhere aplikanti duhet ta ketë atë të konvertuar sipas sistemit shqiptar;
* Fotokopjen e librezës së punës;
* Fotokopjen e kartës së identitetit;
* Deklaratën me shkrim se kandidati nuk është dënuar me vendim të formës së prerë nga gjykata dhe nuk ka qënë në ndjekje penale nga prokuroria.
* Dokumentacioni i kërkuar duhet të dorëzohet nga kandidati me postë ose drejtperdrejt ne Drejtorinë e Burimeve Njerezore, Bashkia Librazhd deri ne daten **30.05.2025.**
* Për sqarime të mëtejshme mund të kontaktoni në adresën Bashkia Librazhd, Sheshi

“ Gjorg Golemi”.

Bashkia Librazhd